ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

&'

FOR LETTER H

កិច្ចសន្យាអនុវត្តគម្រោង

លេខ៖ ១១/០៥ KC-ISC

ការគាំទ្រក្រុមកសិករប្រើប្រាស់ទឹកអាងក្បាលហុងចាស់

នៅក្នុងឃុំល្វាលើ ស្រុកចំការលើ ខេត្តកំពង់ចាម

រវាង

ក្រុមកសិករប្រើប្រាស់ទឹកអាងភូមិបី

សហគមន៍កសិករប្រើប្រាស់ទឹកប្រព័ន្ធធារាសាស្រ្ត ៥កុម្ភៈ

ឃុំល្វាលើ ស្រុកចំការលើ ខេត្តកំពង់ចាម

និង

មជ្ឈមណ្ឌលសេវាកម្មធារាសាស្រ្ត

ខេត្តកំពង់ធំ

ខែកក្កដា ឆ្នាំ ២០១១

កិច្ចសន្យាអនុវត្តគម្រោង

គាំទ្រក្រុមកសិករប្រើប្រាស់ទឹកអាងភូមិបី

នៅក្នុងឃុំ ល្វាលើ ស្រុកចំការលើ ខេត្តកំពង់ចាម

លេខ៖ ១១/០៥ KC-ISC

កិច្ចសន្យានេះរៀបចំឡើងរវាង ក្រុមកសិករប្រើប្រាស់ទឹកអាងក្បាលហុងចាស់ ក្នុងប្រព័ន្ធធារាសាស្រ្ត ៥កុម្ភៈ នៅឃុំល្វាលើ ស្រុកចំការលើ ខេត្តកំពង់ចាម ជាភាគីម្ចាស់គម្រោង ដែលតំណាងដោយ លោក **ញ៉ាំង សារ៉ី** ជាប្រធានក្រុម និង មជ្ឈមណ្ឌលសេវាកម្មធារាសាស្រ្ត ជាភាគីអនុវត្តគម្រោង ដែលតំណាងដោយ លោក​ **សេង សុភ័គ** ជាអ្នកសម្របសម្រួលនៃមជ្ឈមណ្ឌលសេវាកម្មធារាសាស្រ្ត។

ប្រការ ១ គោលបំណង

មជ្ឈមណ្ឌលសេវាកម្មធារាសាស្រ្តខេត្តកំពង់ធំ នឹងផ្តល់សេវាកម្មគាំទ្រក្រុមកសិករប្រើប្រាស់ទឹកអាងភូមិបី នៃប្រព័ន្ធធារាសាស្ត្រ៥កុម្ភៈ ក្នុងគោលបំណងដូចខាងក្រោម៖

ក- ធានាអោយមានប្រសិទ្ធិភាពលើដំណើរការគ្រប់គ្រងបែងចែកទឹកស្រោចស្រពបន្ថែម សំរាប់ កសិករ ទាំង ៣ភូមិ ដែលទទួលទឹកពីអាងភូមិបី តាមរយៈប្រឡាយមេ និងប្រឡាយត្រពាំងច្រាប សំរាប់ដំណាំស្រូវ រដូវវស្សា២០១១

ខ- រៀបចំអោយមានយន្តការសំរាប់ការសម្របសម្រួល និងអនុម័តលើគោលការណ៍ និង ផែនការគ្រប់គ្រងបែងចែកទឹក សំរាប់ កសិករភូមិពាក់ព័ន្ធទាំង៣

គ- ពង្រឹងសមត្ថភាពតំណាងក្រុម និងតំណាងភូមិ នៃក្រុមកសិករប្រើប្រាស់ទឹកក្នុង ដំណើរការគ្រប់គ្រងនិងថែទាំប្រព័ន្ធធារាសាស្រ្ត និងមានតម្លាភាពផ្នែកហិរញ្ញវត្ថុ

ឃ- រៀបចំដំណើរការ និងសាកល្បងធ្វើការប្រមូលប្រាក់សេវាកម្មថ្លៃប្រើប្រាស់ប្រព័ន្ធធារាសាស្រ្តនៅចុងរដូវស្រោចស្រព

ក្រុមកសិករប្រើប្រាស់ទឹកអាងភូមិបី និងមេភូមិទាំងអស់ដែលពាក់ព័ន្ធ នឹងទទួលបាន ការគាំទ្រលើបច្ចេកទេសគ្រប់គ្រងបែងចែកទឹក និងការជួសជុលថែទាំប្រព័ន្ធធារាសាស្ត្រ គាំទ្រលើដំណើរការគ្រប់គ្រង រដ្ឋបាលនិងហិរញ្ញវត្ថុ តាមរយៈការពង្រឹងសមត្ថភាពតំណាងក្រុម តំណាងភូមិ និងមេភូមិពាក់ព័ន្ធ លើដំណើរការគ្រប់គ្រងក្រុមកសិករប្រើប្រាស់ទឹក និងប្រមូលប្រាក់សេវាកម្ម។

ប្រការ ២ ជំហាន និងរយៈពេលនៃការអនុវត្តន៍គម្រោង

រយៈពេលនៃការផ្តល់សេវាកម្មនេះមានចំនួន ៤០ថ្ងៃ (ក្នុងកំឡុងពេល ៥ខែ) ដែលត្រូវប្រើធនធាន មនុស្សរបស់មជ្ឈមណ្ឌលសេវាកម្មចំនួន ៦៥ថ្ងៃ។

|  |  |  |  |  |
| --- | --- | --- | --- | --- |
| ល.រ | ការបរិយាយពីសកម្មភាពការងារ | រយៈពេលអនុវត្តការងារ | ចំនួន បុគ្គលិក | ចំនួនថ្ងៃធ្វើការលើសកម្មភាពនីមួយៗ |
| 1 | គាំទ្រលើដំណើរការក្រុមអាងទឹកក្បាលហុងចាស់ | ៥ថ្ងៃ | ២នាក់ | ៨ថ្ងៃ |
| 2 | គាំទ្រលើការគ្រប់គ្រងបែងចែកទឹកស្រោចស្រព | ១៦ថ្ងៃ | ២នាក់ | ២០ថ្ងៃ |
| 3 | គាំទ្រលើបច្ចេកទេសជួសជុល និងថែទាំ | ២ថ្ងៃ | ១នាក់ | ៤ថ្ងៃ |
| 4 | គាំទ្រលើការគ្រប់គ្រងរដ្ឋបាល និងហិរញ្ញវត្ថុ | ៣ថ្ងៃ | ២នាក់ | ៦ថ្ងៃ |
| 5 | គាំទ្រលើការរៀបចំចងក្រងគោលការណ៍បែងចែកទឹក | ៤ថ្ងៃ | ២នាក់ | ៧ថ្ងៃ |
| 6 | គាំទ្រលើការរៀបចំប្រមូលប្រាក់សេវាកម្មសាកល្បង | ១០ថ្ងៃ | ២នាក់ | ២០ថ្ងៃ |
| សរុប | | ៤០ថ្ងៃ |  | ៦៥ថ្ងៃ |

សេវាកម្មនេះ ចាប់ផ្តើមអនុវត្តចាប់ពី ខែកក្កដា ២០១១ រហូតដល់ ខែធ្នូ ឆ្នាំ ២០១១។

ប្រការ ៣ ការចំណាយ នៃការអនុវត្តន៍គម្រោង

ការចំណាយលើការអនុវត្តន៍គម្រោងគាំទ្រក្រុមកសិករប្រើប្រាស់ទឹកអាងភូមិបី ក្នុងឃុំល្វាលើ ស្រុកចំការលើ អស់ប្រាក់សរុបចំនួន ១,៩៤០,០០០រៀល។ ក្រុមកសិករប្រើប្រាស់ទឹកអាងភូមិបី ក្នុងឃុំល្វាលើជាអ្នកទទួលខុសត្រូវលើការ ចំណាយ ១,៩៤០,០០០រៀល។

រាល់ការចំណាយលើដំណើរការគាំទ្រក្រុមកសិករប្រើប្រាស់ទឹកក្នុងឃុំល្វាលើ ដូចមានចែងក្នុងប្រការ ២ នឹងប្រើប្រាស់ថវិកា របស់មជ្ឈមណ្ឌលសេវាកម្មធារាសាស្រ្ត។ នៅចុងបញ្ចប់កិច្ចសន្យា បន្ទាប់ពីការវាយតំលៃលើការអនុវត្តន៍គម្រោង របស់មជ្ឈមណ្ឌលសេវាកម្ម ដោយគណៈកម្មាធិការក្រុមកសិករប្រើប្រាស់ទឹក ពួកគេនឹងបង់ប្រាក់ចំនួន ១,៩៤០,០០០រៀល អោយមជ្ឈមណ្ឌលសេវាកម្មធារាសាស្រ្ត ករណីលទ្ធផលនៃការវាយតំលៃ ទទួលបាន ជាវិជ្ជមាន និងអាចទទួលយកបានដោយឆ្លើយតបនឹងគោលបំណង ដូចមានចែងក្នុងប្រការ ១ លើកលែង ចំណុច”ឃ” ។ ករណីចំណុច”ឃ” ទទួលបានលទ្ធផលជាវិជ្ជមាន ពោលគឺ ការសាកល្បាងប្រមូលប្រាក់សេវាកម្ម ទទួលបានជោគជ័យ នោះក្រុមកសិករប្រើប្រាស់ទឹកត្រូវបង់ប្រាក់បន្ថែម មក មជ្ឈមណ្ឌលសេវាកម្មធារាសាស្រ្ត ចំនួន ៣%នៃចំនួនប្រាក់សេវាកម្មប្រមូលបានពីសមាជិក។

តារាងសរុបការចំណាយ លើការគាំទ្រក្រុមកសិករប្រើប្រាស់ទឹកអាងភូមិបី

ក្នុងឃុំល្វាលើ ស្រុកចំការលើ ខេត្តកំពង់ចាម

|  |  |  |  |
| --- | --- | --- | --- |
| ការបរិយាយ | ចំនួនថ្ងៃធ្វើការងារ | តំលៃរាយ(៛) | តំលៃសរុប (៛) |
| អ្នកសម្របសម្រួលសហគមន៍  អ្នកគ្រប់គ្រងផ្តល់សេវាកម្មគ្រប់គ្រងហិរញ្ញវត្ថុ  វិស្វករធារាសាស្ត្រ | ២៣ ថ្ងៃ  ៣ ថ្ងៃ  ៤ ថ្ងៃ | ៦០០០០  ៨០០០០  ៨០០០០ | ១,៣៨០,០០០  ២៤០,០០០  ៣២០,០០០ |
| សរុបប្រាក់ត្រូវចំណាយ | ៣០ ថ្ងៃ |  | ១,៩៤០,០០០ |

សំគាល់៖ ការចំណាយសំរាប់សកម្មភាពទី៦ គាំទ្រលើការប្រមូលប្រាក់សេវាកម្ម មិនបានគណនាបញ្ជូលទេ។

ប្រការ ៤ ការបង់ប្រាក់ថ្លៃអនុវត្តគម្រោង

ការបង់ប្រាក់ នឹងត្រូវធ្វើឡើងដោយសាច់ប្រាក់សុទ្ធ ឬតាមរយៈការផ្ទេរប្រាក់ចូលទៅក្នុងគណនីរបស់ មជ្ឈមណ្ឌលសេវាកម្មធារាសាស្រ្តផ្ទាល់ បន្ទាប់ពីការវាយតំលៃលើការអនុវត្តន៍គម្រោង ដោយគណៈកម្មាធិការក្រុមកសិករប្រើប្រាស់ទឹកអាងភូមិបី នៅចុងរដូវស្រោចស្រព។

ប្រការ ៥ របាយការណ៍សកម្មភាព និងរបាយការណ៍បញ្ចប់ការអនុវត្តន៍គម្រោង

រៀងរាល់ចុងខែនីមួយៗ មជ្ឈមណ្ឌលសេវាកម្មធារាសាស្រ្តនឹងរាយការណ៍​ជូនក្រុមកសិករប្រើប្រាស់ទឹកស្តីអំពីដំណើរការនិងលទ្ធផលសំរេចបាន។ ក្រោយពេលបញ្ចប់កិច្ចសន្យារយៈពេលមួយសបា្តហ៍ មជ្ឈមណ្ឌល នឹង ផ្តល់របាយការណ៍បញ្ចប់ការអនុវត្តន៍គម្រោង តាមកិច្ចសន្យាជូនក្រុម និងសហគមន៍កសិករប្រើប្រាស់ទឹក។

ឯកសារព្រាងអំពីបទបញ្ជាផ្ទៃក្នុងក្រុមកសិករប្រើប្រាស់ទឹក និតិវីធីនៃការប្រមូលប្រាក់សេវាកម្ម បញ្ជីឈ្មោះអ្នកប្រើប្រាស់ទឹក និងបញ្ជីដីស្រែ ដែលបានធ្វើបច្ចុប្បន្នភាពរួច ប្រព័ន្ធគ្រប់គ្រងទិន្នន័យសហគមន៍ និងប្រព័ន្ធគ្រប់គ្រងហិរញ្ញវត្ថុ នឹងត្រូវផ្តល់ជូន គណៈកម្មាធិការក្រុម។

ប្រការ ៦ ការវាយតំលៃលើការអនុវត្តន៍គម្រោង

ការវាយតំលៃ នឹងធ្វើឡើងនៅពេលបញ្ចប់កិច្ចសន្យា ដោយគណៈកម្មាធិការក្រុមកសិករប្រើប្រាស់ទឹក ។ ការវាយតំលៃនេះ ផ្តោតសំខាន់ទៅលើពីរចំណុច៖ ១. ការសំរេចនូវគោលបំណង ដូចមានចែងក្នុងប្រការ១ និង ២. ធ្វើការឆ្លុះបញ្ចាំងលើដំណើរការគាំទ្រនិងបណ្តុះបណ្តាលក្រុមកសិករ ក្នុងឃុំល្វាលើ ដើម្បីស្វែងរកចំណុចល្អ និងចំណុចត្រូវកែលំអសំរាប់អនុវត្តទៅថ្ងៃអនាគត។

ប្រការ ៧ ការដោះស្រាយទំនាស់

ករណីមានទំនាស់កើតឡើងពាក់ព័ន្ធនិងកិច្ចសន្យានេះ ភាគីទាំងពីរ នឹងជួបពិភាក្សាគ្នាដើម្បីរកដំណោះ ស្រាយសមស្របមួយដែលអាចទទួលបានការឯកភាពពីភាគីទាំងពីរ។ ករណីមិនអាចពិភាក្សា រវាងភាគីទាំងពីរ ទំនាស់នេះ នឹងបញ្ជូនទៅដោះស្រាយតាមវិធានការណ៍ និងច្បាប់របស់ព្រះរាជាណាចក្រកម្ពុជា។

ប្រការ ៨ សុពលភាពនៃកិច្ចសន្យា

កិច្ចសន្យានេះ នឹងមានសុពលភាពចាប់ពីថ្ងៃចុះហត្ថលេខា រវាងប្រធានក្រុមកសិករប្រើប្រាស់ទឹកអាងក្បាលហុងចាស់ នៃប្រព័ន្ធធារាសាស្រ្ត ៥កុម្ភៈ និងអ្នកសម្របសម្រួលនៃមជ្ឈមណ្ឌលសេវាកម្មធារាសាស្រ្ត។

ប្រការ ៩ ការធ្វើវិសោធនកម្មនៃកិច្ចសន្យា

កិច្ចសន្យានេះ អាចនឹងត្រូវធ្វើការកែប្រែ ករណីមានការឯកភាពទាំងពីរភាគី រវាងប្រធានក្រុមកសិករប្រើប្រាស់ទឹកអាងក្បាលហុងចាស់ និងអ្នកសម្របសម្រួលនៃមជ្ឈមណ្ឌលសេវាកម្មធារាសាស្រ្ត។

ធ្វើនៅ ឃុំល្វាលើ ថ្ងៃទី ២៥ ខែកក្កដា ឆ្នាំ ២០១១

មជ្ឈមណ្ឌលសេវាកម្មធារាសាស្រ្ត ក្រុមកសិករប្រើប្រាស់ទឹក អាងភូមិបី

អ្នកសម្របសម្រួល ប្រធាន

លោក សេង សុភ័គ លោក ញ៉ាំង សារ៉ី